b'\n_START_ARTICLE_\nDet Kongelige Danske Kunstakademis Skoler for Arkitektur, Design og Konservering - Konservatorskolen\n_START_PARAGRAPH_\nDet Kongelige Danske Kunstakademis Skoler for Arkitektur, Design og Konservering \xe2\x80\x93 Konservatorskolen (indtil 2011 Kunstakademiets Konservatorskole) eller blot Konservatorskolen er en forsknings- og uddannelsesinstitution under Det Kongelige Danske Kunstakademis Skoler for Arkitektur, Design og Konservering, der som den eneste i Danmark uddanner konservatorer._NEWLINE_Skolen blev oprettet i 1973 og sorterede indtil efter\xc3\xa5ret 2011 under Kulturministeriet, men er nu underlagt Ministeriet for Forskning, Innovation og Videreg\xc3\xa5ende Uddannelser._NEWLINE_Der udbydes fem forskellige bachelor- og kandidatuddannelser \xe2\x80\x93 grafik, kulturhistorie, kunst, monumentalkunst, naturhistorie. En kandidat fra skolen betegnes cand.scient.cons. Der udbydes desuden en tre\xc3\xa5rig forskeruddannelse (ph.d.), ligesom skolen ogs\xc3\xa5 har efteruddannelseskurser.'